རྒྱལ་ཡོངས་རྒྱལ་ཁབ་བདེ་འཇགས་ལས་ཁུངས་ཀྱི་གཟེངས་བསྟོད་ཚོགས་འདུ་ཚེས༡༩ཉིན་པེ་ཅིང་དུ་འཚོགས།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་རྒྱལ་ཁབ་ཀྱི་ཧྲུའུ་ཅི།ཀྲུང་དབྱང་དམག་ཨུའི་ཧྲུའུ་ཅི་ཞིས་ཅིན་ཕིང་གིས་ཚོགས་མི་ཡོངས་དང་ཚོགས་འདུའི་འཐུས་ཚབ་པར་མཇལ་ཕྲད་གནང་ཞིང་གསུང་བཤད་གལ་ཆེན་གནང་།ཁོང་གིས་ནན་གྱིས་བསྟན་དོན།རྒྱལ་ཡོངས་རྒྱལ་ཁབ་བདེ་འཇགས་ལས་ཁུངས་དག་གིས་གཟེངས་བསྟོད་ཐོབ་པའི་སྔོན་ཐོན་ལས་ཁུངས་དང་མི་སྒེར་མིག་དཔེར་བཟུང་ནས།ནན་ཏན་སྒོས་ཏང་གི་ཚོགས་ཆེན་བཅོ་བརྒྱད་པ་དང་།སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་བཞི་བའི་དགོངས་དོན་ལ་སློབ་སྦྱོང་དང་ལག་ལེན་མཐའ་འཁྱོལ་བྱེད་པ།ཕྱོགས་ཡོངས་ཀྱི་རྒྱལ་ཁབ་བདེ་འཇགས་འདུ་ཤེས་དོན་འཁྱོལ་མཐར་ཕྱིན་བྱེད་པ།ཕུགས་འདུན་དང་ཡིད་ཆེས་ཀྱི་བསམ་པ་བརྟན་པོ་བྱེད་པ།ཏང་གི་བྱ་གཞག་ལ་བློ་དཀར་བ།དུས་དང་བསྟུན་ནས་རྒྱལ་ཁབ་བདེ་འཇགས་བྱ་བའི་རྣམ་པ་གསར་བ་གཏོད་པ།ལོ་བརྒྱ་གཉིསཀྱི་འབད་བརྩོན་དམིགས་འབེན་མངོན་འགྱུར་བྱེད་པ་དང་།ཀྲུང་ཧྭ་མི་རིགས་རླབས་ཆེ་བའི་བསྐྱར་དར་བྱེད་པའི་ཀྲུང་གོའི་ཕུགས་འདུན་མངོན་འགྱུར་བྱེད་ཆེད་དུ་སྔར་ལས་ལྷག་པའི་བྱས་རྗེས་འཇོག་དགོས།